fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi en en fi en en fi fi fi fi en fi fi fi fi fi fi fi fi fi fi fi fi fi fi fi fi fi fi en ru fi fi fi fi fi fi fi fi fi hu vo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Ketterä valmistus- ja tuotantoteollisuus | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT auttaa yritystä muuttumaan ketteräksi valmistajaksi ja parantaa kilpailukykyä tutkimalla ja suunnittelemalla uusien teknologioiden toteutettavuutta.
Joustava tuotanto ja datan älykäs käyttö on olennaista nopeiden asiakas- ja markkinavasteiden sekä kannattavuuden kannalta.
Edistämällä työntekijöiden hyvinvointia sekä ihmisen ja teknologian välistä vuoro-vaikutusta, varmistamme menestymisen muuttuvassa työympäristössä.
Edistynyt robotiikka ja automaatio mahdollistavat uusia ja parempia työskentelytapoja.
Valmistus on Euroopan talouden selkäranka. Euroopan unionin viennistä 83 prosenttia koostuu valmistusteollisuuden tuotteista. Viennillä on tärkeä rooli kasvun ja työpaikkojen luomisessa, ja se tukee investoimista infrastruktuuriin ja EU:n hyvinvointiin. Valmistus- ja tuotantoteollisuus on nopeassa muutoksessa globaalien markkinoiden kiihtymisen, massiivisen teknologisen murroksen sekä räätälöintiä, nopeutta, palvelua, laatua ja hintaa koskevien suurten asiakasodotusten vuoksi.
Ketteryydestä on tullut kilpailukyvyn edellytys kaikilla teollisuudenaloilla, kun räätälöintitarpeet lisääntyvät ja globaalit markkinat muuttuvat nopeasti.
Tulevaisuuden ketterä ja joustava valmistusteollisuus
Tulevaisuuden valmistusteollisuudessa on oltava joustava ja älykäs. Yritysten on pystyttävä sopeutumaan nopeasti monenlaisiin muuttuviin olosuhteisiin, jotka koskevat muun muassa tuotantomääriä sekä räätälöityjä ja uusia lyhyen elinkaaren tuotteita. Ketterässä tuotannossa joustavat prosessit, resurssit, materiaalivirrat sekä jokaisen tuotanto- ja palveluvaiheen fyysiset toiminnot integroidaan arvoverkkoon.
Euroopassa käytettävien valmistusjärjestelmien täytyy olla ketteriä, sietokykyisiä ja nopeasti muuttuvien markkinoiden tarpeisiin sopeutuvia.
Tietovirta alkaa ensimmäisestä asiakaskontaktista, jatkuu arvoverkossa muotoilun, suunnittelun, tavarantoimituksen ja valmistuksen toimijoiden välillä ja päättyy tuotteen tai palvelun toimitukseen. Automaatio, robotiikka sekä ihmisen ja teknologian vuorovaikutus ovat tärkeimmät asiakasvastetta, tuottavuutta ja kestävyyttä edistävät tekijät.
VTT:n ketterän valmistusteollisuuden kokonaisvaltainen kehittäminen
Asiakkaamme Naval Flowserve pystyi pitämään valmistuksensa Suomessa VTT:n kanssa tekemänsä yhteistyön ansiosta: ”Olemme lyhentäneet valmistuksen läpimenoajan kuudesta päivästä kahteen tuntiin automaatiolla ja puolittamalla valmistusvaiheiden määrän. Olemme myös pienentäneet valmistuskustannuksia 30 prosenttia ja parantaneet samalla tuotteen laatua.”
Kehitämme asiakkaan tuotantoprosessia ja muita prosesseja. Otamme huomioon teknologiaan, liiketoimintaan ja ihmisiin liittyviä tekijöitä, jotta voimme täyttää suuretkin asiakastarpeet ja tekniset vaatimukset. Olemme puolueeton tuotekehityskumppani niin tieteellisissä toteutettavuustutkimuksissa kuin ennenäkemättömien tuotteiden ja toteutuksen suunnittelussakin. Samalla varmistamme työntekijöiden hyvinvoinnin ja käyttäjien tyytyväisyyden.
Huippunykyaikainen, monitieteellinen teknologiaosaamisemme ja kaupallinen kumppaniverkostomme ovat asiakkaiden käytettävissä. Kehitämme joustavia ja uudelleenkonfiguroitavia tuotantojärjestelmiä, joissa käytetään edistynyttä robotiikkaa, 3D-tulostusta, lisättyä todellisuutta, simulointia, valmistuksen digitalisaatiota, big dataa ja tekoälyä.
VTT:n osaamisen käyttö ei rajoitu valmistukseen. Kehittämisprosesseja ja teknologioita voidaan soveltaa myös muille teollisuudenaloille ja esimerkiksi logistiikkakeskuksiin ja prosessiteollisuuteen.
Life cycle service business and data – from opportunities to actions and value
Robotics for agile manufacturing
Open Call -hakuajat valmistavan teollisuuden pk-yrityksille
VTT on mukana useassa EU:n Horisontti 2020 -ohjelman rahoittamissa projekteissa joiden kautta valmistavan teollisuuden pk-yritykset voivat hakea rahoitusta tutkimus- ja innovointihankkeille. Ohjelmiin haetaan yhdessä teknologiatoimittajien kanssa.
RIMA (Robotics for Inspection & Maintenance) on kiihdytysohjelma tarkastus- ja kunnossapitotoiminnan robotiikalle, johon etsitään robotiikka-ja huoltoalan yrityksiä mukaan. RIMAan valitaan tiimejä kehittämään tarkastus- ja kunnossapitorobotiikkaa kuudelle eri teollisuuden alalle: vesi- ja jätevesi-infraan, tiet, rautatiet ja kaupunki-infra, liikenne yleisemmin, ydinvoimateollisuus, öljy ja kaasu, energian tuotanto ja jakelu. Ohjelmassa tarjolla yritystukea max. 300 000 euroa.
Lisätietoa: Mikko Siuko, VTT, etunimi.sukunimi@vtt.fi
DIH² -projektissa etsitään valmistavan teollisuuden pk-yrityksiä, teknologiatoimittajia sekä -integraattoreita kehittämään ratkaisuja joustavaan tuotantoon robotiikan avulla. Hankkeessa tarjolla rahoitusta, koulutusta sekä IoT-alusta, jonka avulla yritykset voivat kehittää joustavampia tuotantojärjestelmiä. Ohjelmassa tarjolla yritystukea max. 248,000 euroa lupaaville kehitysideoille.
Hae mukaan tammikuussa 2021: http://www.dih-squared.eu
Lisätietoa: Harri Kuusela, VTT, etunimi.sukunimi@vtt.fi
SHOP4CF-projektissa pk-valmistajat ja teknologiakehittäjät pyrkivät lisäämään  kustannustehokkuutta kehittämällä uusia automaatioratkaisuja, jotka tähtäävät liiketoimintaan osallistuvien ihmisten lisäarvon hyödyntämiseen - olipa kyse suunnittelijoista, työntekijöistä tai asiakkaista. Projektissa kehitetään applikaatioita jotka parantavat tiedonsiirtoa työntekijöiden ja älykkäiden tehtaiden välillä. Ohjelmassa tarjolla 100,000€ yritystukea lupaaville kehitysideoille
Hae mukaan helmikuussa 2021/2022: http://www.shop4cf.eu
Lisätietoa: Päivi Heikkilä, VTT, etunimi.sukunimi@vtt.fi
Better Factory -projekti auttaa pk-valmistajia tähtäämään uusille markkinoille räätälöitävän tuote- tai palveluportfolion avulla. Pk-valmistajat pääsevät kehittämään uusia liiketoimintamalleja sekä brändejä yhdessä muotoilijoiden ja suunnittelijoiden kanssa. Lisäksi teknologiakehittäjät auttavat digitalisoimaan tehtaan toimintoja vastaamaan uusien tai räätälöityjen tuotteiden valmistusta. Ohjelmassa tarjolla 200,000€ yritystukea lupaaville kehitysideoille.
Hae mukaan helmikuussa 2021/2022: https://betterfactory.eu
Lisätietoa: Anna Huovinen, VTT, etunimi.sukunimi@vtt.fi
Kohti globalisaation uutta aikakautta: VTT:n teollisuuden keihäänkärkiohjelman loppuraportti (toim. Jaakko Paasi). VTT Technology 288.
Tuotannolla on merkitystä. VTT globaaleissa suuntauksissa (toim. Kai Häkkinen). VTT:n tutkimussaavutuksia 3.
Asiakkaat odottavat tuotteilta räätälöintiä, nopeutta, laatua ja edullista hintaa. Samaan aikaan kaiken tuotannon ja logistiikan tulee olla mahdollisimman ympäristöystävällistä. Jotta kaikkea tätä voidaan tehdä kannattavasti, tarvitaan useiden toimijoiden yhteistyötä, uutta palveluliiketoimintaa ja kehittyneiden teknologioiden hyödyntämistä läpi arvoketjun.
5G ja tulevaisuuden verkot
Digitalisaatio parantaa sisäistä tehokkuutta, hyödyntää uusia teknologioita tuotteissa ja palveluissa sekä auttaa kehittämään disruptiivisia innovaatioita, joilla ratkaistaan teollisuuden suuria haasteita.
Tekoäly koneisiin ja laitteisiin
Älykkäät koneet ja laitteet parantavat työskentelyn turvallisuutta ja tuottavuutta vaarallisissa ympäristöissä. VTT:llä on pitkä kokemus tekoälyavusteisten liikkuvien koneiden ja laitteiden kehittämisestä teollisuuteen.
Monimutkaisten ratkaisujen suunnittelu ja muotoilu on suunnittelutaidoista, työprosesseista, datasta, tiedosta ja monista muista asioista koostuva haastava palapeli. Vaativan suunnittelun osaaminen ja kokonaistietämyksemme järjestelmien suunnittelusta ovat valtava voimavara asiakkaillemme.
Teollisuuden kiertotalous ja ekosuunnittelu
Kiertotalouslähtöinen suunnittelu eli ekosuunnittelu tähtää ratkaisun kokonaisoptimointiin eri näkökulmista arvoketjun yli. VTT auttaa teollisuusasiakkaita kehittämään innovatiivisia kierrätysmateriaaleja, -tuotteita ja -prosesseja.
Paikoissa, jotka ovat ihmisille vaarallisia tai saavuttamattomia, kone voi tehdä työn, ja ihminen ohjata sitä etänä. VTT kehittää etäoperoinnin ratkaisuja, joita voidaan hyödyntää kirurgiasta kaivoksiin ja maanviljelystä avaruustutkimuksiin.
Teollisten ja datapohjaisten palveluiden liiketoiminnan kehitys
VTT tukee yrityksiä digitalisaation ja datapohjaisten palveluiden käyttöönotossa. Meillä on monipuolinen kokemus tutkimuksesta, joka liittyy datapohjaisten palveluiden suunnitteluun ja kehitykseen, käyttöomaisuuden hallintaan teollisuudessa sekä asiakkaiden tarpeiden ja arvon tutkimiseen ja ymmärtämiseen. Yhteistyö asiantuntijoidemme kanssa tehostaa dataan liittyvän uuden liiketoiminnan kehittämistä esimerkiksi teollisista resursseista ja ympäristöistä.
Kehitämme integroituja ja ennakoivia työkaluja laitteiden, laitteistojen ja prosessien käyttöön ja kunnossapitoon. Työkalut opastavat käyttäjiä tekemään ennaltaehkäiseviä korjaustoimia, joilla estetään tarpeettomat seisokit.
Virtuaalinen ja lisätty todellisuus
Virtuaalinen ja lisätty todellisuus avaavat käyttäjälle monipuolisen käyttöliittymän monimutkaiseen maailmaan. VTT tutkii esimerkiksi miten VR ja AR voivat tukea turvallisuutta ja suunnittelua konepaja- tai rakennusteollisuudessa.
Teollinen 3D-tulostus antaa yrityksille mahdollisuuden valmistaa kevyitä, toiminnallisia komponentteja paikallisesti. Näin voidaan vähentää sekä logistiikka- ja varastointikustannuksia että päästöjä. VTT tarjoaa metallitulostuksen tutkimuspalveluja teollisuusyrityksille ja kehittää 3D-tulostukseen soveltuvia biomateriaaleja.
Tekoälyratkaisuilla voidaan optimoida teollisuuden prosesseja ja tuotantolaitoksia sekä mahdollistaa autonominen tuotanto tulevaisuudessa. VTT auttaa teollisuusyrityksiä luomaan tekoälyratkaisuja ja käyttämään dataa tehokkaampien prosessien ja paremman päätöksenteon tukena.
Digitalisaatiosta hyötyminen vaatii luotettavia antureita, joissa on mukana instrumentaatiota sekä tiedonsiirtoteknologiaa. Tarjoamme ratkaisuja teollisuuden erilaisiin anturointitarpeisiin.
Yritykset ja yhteisöt kokevat yhä useammin luontaisia ja ihmisistä peräisin olevia uhkia. VTT tarjoaa uudenlaisia riskien arvioinnin keinoja ja menetelmiä, joilla voidaan tunnistaa ja ehkäistä tapahtumia, toipua niistä sekä suunnitella järjestelmiä, jotka kestävät myös yllättävät haasteet.
Tulevaisuuden digitaalinen maailma pohjautuu uusille ohjelmistotekniikan teknologioille. Menetelmiä ja kehitystyökaluja koskevan ohjelmistotekniikan tutkimuksen tulee vastata uusiin suunnitteluhaasteisiin, joita ovat esimerkiksi kompleksisuus, reuna-arkkitehtuuriratkaisut, datafuusio- ja datansiirtoratkaisut sekä esineiden internet.
Liiketoiminta on nykyään verkottunutta ja dynaamista, joten yhteistyö on avain innovointiin sekä monimutkaisten ja systeemisten haasteiden ratkaisuun. VTT vauhdittaa innovaatioita ekosysteemeillään, jotka liittyvät esimerkiksi älykkäiden energiaratkaisujen ja autonomisten järjestelmien kehittämiseen.
Turvallisuuskulttuurin arviointi ja kehittäminen
Turvallisuuskulttuurin arviointi mahdollistaa organisaation turvallisuuskäytäntöjen jatkuvan parantamisen kansainvälisten standardien mukaisesti.
Aiheeseen liittyvät uutiset ja tarinat
Tehoa suurtehoelektroniikan tuotteiden jäähdytykseen: VTT:ltä spinnannut Thermal Channel Technologies Oy koonnut noin 1 milj. euron sijoitukset
VTT LaunchPad -tiimit esittäytyvät Slushissa 1. – 2.12.
Katso video: Sementin valmistuksen päästöihin huomattava pudotus uudella teknologialla
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022